Cabezón de la Sierra

Cabezón de la Sierra [kabeZON delaSJEra] estas loĝloko kaj municipo en la sudoriento de la provinco Burgoso, en la regiono Kastilio-Leono, Hispanio. Ĝi apartenas al la komarko Sierra de la Demanda. La loknomo Cabezón de la Sierra signifus Montopintego de la Montaro.

 Geografio 
eta|maldekstre|170px|Mapo de la komarkoj de Burgoso. Sierra de la Demanda, ruĝe, sudoriente.
Ĝia municipa teritorio okupas totalan areon de 19,83 km² kaj laŭ la demografia informo de la municipa censo fare de la INE en 2021, ĝi havis 40 loĝantojn. Ĝi perdis 300 loĝantojn ekde la komenco de la 20-a jarcento pro migrado al urbaj areoj, kiel ja okazis en multaj loĝlokoj de la regiono.

Ĝi distas 70 km de Burgoso, provinca ĉefurbo.

 Historio 
La areo apartenis unue al la Regno Kastilio. En Mezepoko okazis reloĝado fine de la 9-a jarcento.

Ekde 1927 estis Fervojo Santander-Mediteraneo, kun stacidomo en Cabezón. Sur tiu fervoja sektoro oni filmis en 1971 Les pétroleuses, reĝisorita de Christian-Jaque, kun Brigitte Bardot kaj Claudia Cardinale en ĉefaj roloj. La fervojo funkciis ĝis 1984. En la 16a de julio 1926 oni instalis la elektran lumon en Cabezón de la Sierra. Sed la endoma akvoservo instaliĝis nur en la 1980-aj jaroj. Samtempe oni pavimis la stratojn kaj oni faris aliajn vorkojn.

 Aktualo 
Tradiciaj enspezofontoj estis agrikulturo (cerealoj), kaj brutobredado (ŝafoj). Lastatempe plej ekgravis kultura kaj rura turismo, ekzemple piedirado tra naturaj lokoj. Inter vidindaĵoj menciindas la preĝejo, la ermitejo, la mezepoka nekropolo, fosiliaj arboj kaj fonto de minerala akvo.

 Vidu ankaŭ 
 Municipoj de la provinco Burgoso

 Notoj 

Kategorio:Municipoj de provinco Burgoso